b"\n_START_ARTICLE_\nSlovenska popevka 1980\n_START_PARAGRAPH_\nSlovenska popevka 1980 je potekala od 2. do 4. oktobra v Linhartovi dvorani Cankarjevega doma pod imenom Dnevi slovenske zabavne glasbe \xe2\x80\x93 Ljubljana '80. Predstavilo se je 14 novih popevk, ki so bile zadnji\xc4\x8d zapete v dveh izvedbah, doma\xc4\x8di in tuji. V okviru festivala se je posebej predstavilo tudi 13 \xc5\xa1ansonov. Prvi ve\xc4\x8der je vodil Miha Baloh, drugega Mi\xc5\xa1a Molk, tretjega pa Monika Glavi\xc4\x8d in Vili Vodopivec."